smcproject/ml-wiki-sentences huggingface dataset:
ദർശകനായ മരിജ ലുനെറ്റി (പാവ്‌ലോവിക്) എല്ലാ മാസവും ഇരുപത്തിയഞ്ചാം തീയതി കന്യകാമറിയത്തിൽ നിന്ന് സന്ദേശങ്ങൾ സ്വീകരിക്കുന്നതായി അവകാശപ്പെടുന്നു.
എന്നാൽ മിർജാന സോൾഡോ (ഡ്രാഗിസെവിക്) മാസത്തിന്റെ രണ്ടാം തീയതിയിൽ സന്ദേശങ്ങൾ സ്വീകരിക്കുന്നതായി റിപ്പോർട്ട് ചെയ്യുന്നു.
മെഡ്‌ജുഗോർജിലെ കന്യകയുടെ പ്രതിമ.
ഔവർ ലേഡി ഓഫ് മെഡ്‌ജുഗോർജെയുടെ സന്ദേശങ്ങൾക്ക് ലോകമെമ്പാടുമുള്ള കത്തോലിക്കർക്കിടയിൽ ശക്തമായ അനുയായികളെ സൃഷ്ടിക്കുന്നു.
ലോകത്തിലെ ഏറ്റവും പ്രശസ്തമായ തീർത്ഥാടന കേന്ദ്രങ്ങളിലൊന്നായി മെഡ്‌ജുഗോർജെ മാറി.
കൂടാതെ കന്യക മറഞ്ഞതിനു ശേഷം വീണ്ടും പ്രത്യക്ഷമാകുന്ന യൂറോപ്പിലെ ഏറ്റവും പ്രധാനപ്പെട്ട മൂന്നാമത്തെ കേന്ദ്രമായി മാറി.
ഓരോ വർഷവും 1 ദശലക്ഷത്തിലധികം ആളുകൾ ഇവിടെ സന്ദർശിക്കുന്നു.
1981-ൽ പ്രശസ്‌തമായ പ്രത്യക്ഷപ്പെടൽ ആരംഭിച്ചതുമുതൽ 30 ദശലക്ഷം തീർത്ഥാടകർ മെഡ്‌ജുഗോർജെയിലെത്തിയതായി കണക്കാക്കപ്പെടുന്നു.
സൂര്യൻ ആകാശത്ത് കറങ്ങുകയോ നിറം മാറുകയോ സൂര്യനുചുറ്റും ഹൃദയങ്ങളും കുരിശുകളും പോലുള്ള രൂപങ്ങൾ ഉൾപ്പെടെയുള്ള ദൃശ്യ പ്രതിഭാസങ്ങൾ പലരും കണ്ടതായി റിപ്പോർട്ട് ചെയ്തിട്ടുണ്ട്.
അത്തരം പ്രതിഭാസങ്ങൾ അനുഭവിക്കാൻ ശ്രമിക്കുമ്പോൾ ചില സന്ദർശകർക്ക് കണ്ണിന് കേടുപാടുകൾ സംഭവിച്ചതായും സാക്ഷ്യപ്പെടുത്തുന്നു.
അത്തരം പ്രതിഭാസങ്ങളെക്കുറിച്ചുള്ള സ്വന്തം അനുഭവത്തെക്കുറിച്ച് ജെസ്യൂട്ട് ഫാദർ റോബർട്ട് ഫാരിസി എഴുതി.
"നിറം മാറിയ ജപമാലകൾ ഞാൻ കണ്ടു.
മെഡ്‌ജുഗോർജിലെ സൂര്യനെ ഞാൻ നേരിട്ട് നോക്കി, വ്യത്യസ്ത നിറങ്ങളിൽ കറങ്ങുന്നതായി തോന്നിയിരുന്നു.
ഇത് വെറും ഹിസ്റ്റീരിയയാണെന്ന് റിപ്പോർട്ടുചെയ്യുന്നത് എളുപ്പമാണ്.
അപ്പോൾ ഞാൻ എന്നെത്തന്നെ ഭ്രാന്തനാണെന്ന് കുറ്റപ്പെടുത്തേണ്ടി വരും.
പക്ഷെ ഞാനതല്ലായിരുന്നു.
കത്തോലിക്കാസഭയുടെ ഔദ്യോഗിക സ്ഥാനം
1996 ഓഗസ്റ്റ് 21 ന് വത്തിക്കാൻ പ്രസ് ഓഫീസ് വക്താവ് ജോക്വിൻ നവാരോ-വാൾസ് കത്തോലിക്കർക്ക് ഇനിയും മെഡ്‌ജുഗോർജിലേക്ക് തീർത്ഥാടനത്തിന് പോകാമെന്നും  ഒപ്പം പുരോഹിതന്മാർക്കും അവർക്കൊപ്പം കൂടാമെന്നും പ്രഖ്യാപിച്ചു.
ഇത് തെറ്റാണെന്ന് തെളിയിക്കപ്പെടുന്നതുവരെ ആളുകൾക്ക് അവിടെ പോകാൻ കഴിയില്ലെന്ന് പറയാനാവില്ല.
അങ്ങനെ പറഞ്ഞിട്ടില്.
അതിനാൽ ആർക്കും വേണമെങ്കിൽ അവിടേയ്ക്ക് പോകാമെന്നും നവാരോ-വാൾസ് പ്രഖ്യാപിച്ചു.
മെഡ്‌ജുഗോർജെയെക്കുറിച്ചുള്ള ചോദ്യങ്ങളെ പഠിക്കാൻ ഒരു വത്തിക്കാൻ കമ്മീഷൻ 2010-ൽ ബെനഡിക്റ്റ് പതിനാറാമൻ മാർപ്പാപ്പ രൂപീകരിച്ചു.
കർദിനാൾ കാമിലോ റുയിനിയുടെ നേതൃത്വത്തിൽ, 2014 ജനുവരി 18 ന് വിശ്വാസത്തിന്റെ ഉപദേശത്തിനായി സഭയെ അറിയിക്കാനുള്ള പ്രവർത്തനങ്ങൾ പൂർത്തിയാക്കിയതായി റിപ്പോർട്ടുചെയ്‌തു .2017 മെയ് 13 ന് മാധ്യമപ്രവർത്തകരോട് സംസാരിക്കുമ്പോൾ ഫ്രാൻസിസ് മാർപാപ്പ റിപ്പോർട്ടിനെക്കുറിച്ച് "വളരെ നല്ലത്" എന്ന് അഭിപ്രായപ്പെട്ടു.
ഇറ്റാലിയൻ മാധ്യമങ്ങൾ പറയുന്നതനുസരിച്ച്, റൂയിനി റിപ്പോർട്ട് അന്വേഷണത്തെ മൂന്ന് പ്രധാന ഭാഗങ്ങളായി വിഭജിച്ചു.
1981 ജൂൺ 24 മുതൽ 1981 ജൂലൈ 3 വരെയുള്ള ആദ്യകാല പ്രത്യക്ഷപ്പെടൽ, അതിനുശേഷം പ്രശംസ നേടിയ കാഴ്ചകൾ, ഇടയസാഹചര്യങ്ങൾ എന്നിവയായിരുന്നു പ്രധാധ മൂന്നു വിഭാഗങ്ങൾ.
കമ്മീഷന്റെ കണ്ടെത്തലുകൾ ആദ്യ തവണ പ്രത്യക്ഷപ്പെട്ടതിന്റെ അമാനുഷിക സ്വഭാവം തിരിച്ചറിയുന്നതിൽ ക്രിയാത്മകമായിരുന്നു.
മാത്രമല്ല പ്രത്യക്ഷത്തിന്റെ പൈശാചിക ഉത്ഭവത്തെക്കുറിച്ചുള്ള സിദ്ധാന്തത്തെ നിരാകരിക്കുകയും ചെയ്തു.
കമ്മീഷനിലെ ഭൂരിപക്ഷവും തീർഥാടകർക്ക് മെഡ്‌ജുഗോർജെ നൽകിയ ആത്മീയ നേട്ടങ്ങൾ തിരിച്ചറിഞ്ഞിട്ടും, ഫ്രാൻസിസ് മാർപാപ്പ ഉൾപ്പെടെ റിപ്പോർട്ടുചെയ്‌ത തുടർന്നുള്ള പ്രത്യക്ഷീകരണം കണ്ടെത്തുന്നതിന് കഴിഞ്ഞില്ല.
മൂന്നാമത്തേത്, റുയിനി റിപ്പോർട്ടിന്റെ കാതൽ, ആത്മീയ വസ്തുത, ഇടയ വസ്തുത എന്നിവയായിരുന്നു.
ആളുകൾ അവിടെ പോയി പരിവർത്തനം ചെയ്തിരുന്നു.
ദൈവത്തെ കണ്ടുമുട്ടുന്ന ആളുകൾ, അവരുടെ ജീവിതം മാറ്റുന്നു… എന്നാൽ ഇത്….....
അവിടെ ഒരു മാന്ത്രിക വടി ഇല്ല.....
ഈ ആത്മീയവും ഇടയ വസ്തുതയും അവഗണിക്കാൻ കഴിയില്ല......
" മെഡ്‌ജുഗോർജെയിലെ തീർത്ഥാടകർക്ക് യൂക്കറിസ്റ്റ് നൽകുന്ന കത്തോലിക്കാ പുരോഹിതന്മാർ.
2017 ഫെബ്രുവരി 11 ന് ഫ്രാൻസിസ് മാർപാപ്പ ആർച്ച് ബിഷപ്പ് ഹെൻറിക് ഹോസറിനെ, പ്രാഗയിലെ (വാർസോ) ബിഷപ്പ് എസ്.എൻ.സിയെ, ഹോളി സീയുടെ പ്രത്യേക ദൂതനായി മെഡ്‌ജുഗോർജെയിൽ നിയമിച്ചു.
2017 അവസാനത്തോടെ, തീർത്ഥാടനങ്ങൾ സംഘടിപ്പിക്കുന്നതിന് വത്തിക്കാന്റെ നിലപാട് അനുകൂലമാണെന്ന് ഹോസർ പ്രഖ്യാപിച്ചിരുന്നു.
ഇന്ന് രൂപതകൾക്കും മറ്റ് സ്ഥാപനങ്ങൾക്കും ഔദ്യോഗിക തീർത്ഥാടനങ്ങൾ സംഘടിപ്പിക്കാൻ കഴിയും.
ഇത് മേലിൽ ഒരു പ്രശ്‌നമല്ല, ”ആർച്ച് ബിഷപ്പ് ഹോസർ വിശദീകരിച്ചു.
മെഡ്‌ജുഗോർജിലെ വിശ്വസ്തർക്ക് അനുഗ്രഹം നൽകാൻ ഫ്രാൻസിസ് മാർപാപ്പ അടുത്തിടെ ഒരു അൽബേനിയൻ കർദിനാളിനോട് ആവശ്യപ്പെട്ടു.
“ഫ്രാൻസിസ്കൻ അവിടെ ചെയ്യുന്ന ജോലികളോട് എനിക്ക് വലിയ മതിപ്പുണ്ട്,” പോളിഷ് ആർച്ച് ബിഷപ്പ് റിപ്പോർട്ട് ചെയ്തു.
“ഒരു ഡസൻ മാത്രമുള്ള താരതമ്യേന ചെറിയ ടീമിനൊപ്പം അവർ തീർത്ഥാടകരെ സ്വാഗതം ചെയ്യുന്നതിൽ വലിയൊരു പങ്ക് വഹിക്കുന്നു. എല്ലാ വേനൽക്കാലത്തും അവർ ഒരു യുവജനോത്സവം സംഘടിപ്പിക്കുന്നു. ഈ വർഷം, ലോകമെമ്പാടുമുള്ള 50,000 ചെറുപ്പക്കാർ അതിൽ പങ്കെടുത്തതിൽ 700 ലധികം പുരോഹിതന്മാർ ആയിരുന്നു. ധാരാളം കുറ്റസമ്മതങ്ങളും അദ്ദേഹം ഉദ്ധരിച്ചു. “ഏറ്റുപറച്ചിലുകളിൽ ധാരാളം പേർ പങ്കെടുത്തിരുന്നു. ഇതൊരു പ്രതിഭാസമാണ്. ഈ സ്ഥലത്തിന്റെ ആധികാരികത സ്ഥിരീകരിക്കുന്നതിനായി സങ്കേതത്തിന് ചുറ്റും ധാരാളം ചാരിറ്റബിൾ സ്ഥാപനങ്ങളാണ്. ക്രിസ്തീയ രൂപീകരണത്തിന്റെ തലത്തിൽ വലിയ ശ്രമം നടത്തുകയും ഓരോ വർഷവും അവർ വിവിധ തലങ്ങളിൽ, വിവിധ പ്രേക്ഷകർക്കായി സമ്മേളനങ്ങൾ സംഘടിപ്പിക്കുകയും ചെയ്യുന്നു. ”
പുരോഹിതന്മാർ, ഡോക്ടർമാർ, മാതാപിതാക്കൾ, ചെറുപ്പക്കാർ, ദമ്പതികൾ എന്നിവരെ അവർ മാതൃകയാക്കുന്നു.
യുഗോസ്ലാവിയ നടപ്പിലാക്കിയ മുൻ എപ്പിസ്കോപ്പൽ സമ്മേളനത്തിന്റെ ഉത്തരവ്, ബാൽക്കൻ യുദ്ധത്തിന് മുമ്പ്, ബിഷപ്പുമാർ സംഘടിപ്പിച്ച മെഡ്‌ജുഗോർജിലെ തീർത്ഥാടനത്തിനെതിരെ ഉപദേശിക്കുന്നത് മേലിൽ പ്രസക്തമല്ലയെന്ന് ”അദ്ദേഹം അഭിപ്രായപ്പെട്ടു.
തീർത്ഥാടന കേന്ദ്രത്തിന്റെ വികസനം
1981 ജൂൺ 24 ന്, ബിജാകോവിസി കുഗ്രാമത്തിലെ ക്രീനിക്ക കുന്നിൽ മരിയൻ പ്രത്യക്ഷവുമായി ബന്ധപ്പെടുത്തി റിപ്പോർട്ടുകൾ ആരംഭിച്ചു.
താമസിയാതെ യുഗോസ്ലാവ് സംസ്ഥാന അധികാരികളുമായി ഏറ്റുമുട്ടൽ ആരംഭിച്ചു.
തീർത്ഥാടകർ വരുന്നത് വിലക്കേർപ്പെടുത്തി.
തീർത്ഥാടകരുടെ സംഭാവനകൾ പോലീസ് പിടിച്ചെടുത്തു.
അപ്പാരിഷൻ ഹിൽ എന്ന് വിളിക്കുന്നയിടത്തേയ്ക്കുള്ള പ്രവേശനം വലിയ തോതിൽ തടഞ്ഞു.
1981 ഒക്ടോബറിൽ, അന്നത്തെ പട്ടണത്തിലെ ഇടവക വികാരി ഫാദർ ജോസോ സോവ്‌കോയ്ക്ക് നിർബന്ധിത തൊഴിലാളികളുമായി ഒരു ദേശീയ തന്ത്രത്തിൽ പങ്കാളിയാണെന്ന് ആരോപിച്ച് മൂന്നര വർഷം തടവ് ശിക്ഷ ലഭിച്ചിരുന്നു.
ആംനസ്റ്റി ഇന്റർനാഷണൽ ഉൾപ്പെടെയുള്ളവർ അദ്ദേഹത്തെ മോചിപ്പിക്കണമെന്ന് ജുഡീഷ്യൽ അപ്പീൽ നൽകുകയും ചെയ്ത ശേഷം, ബെൽഗ്രേഡിലെ യുഗോസ്ലാവ് ഫെഡറൽ കോടതിയിൽ ശിക്ഷ ഒന്നര വർഷമായി ചുരുക്കി.
1983-ൽ പുരോഹിതനെ ജയിലിൽ നിന്ന് മോചിപ്പിച്ചു.
യുഗോസ്ലാവിയ പിരിയുന്നതിനു മുമ്പുള്ള അവസാന വർഷങ്ങളിൽ തീർത്ഥാടകരുടെ യാത്രയ്ക്ക് ഭരണകൂടം തടസ്സമായില്ല.
ബോസ്നിയൻ യുദ്ധകാലത്ത് മെഡ്‌ജുഗോർജെ
ബോസ്നിയൻ യുദ്ധകാലത്ത് മെഡ്‌ജുഗോർജെ ക്രൊയേഷ്യൻ പ്രതിരോധ സമിതിയുടെ കൈകളിൽ തുടരുകയും 1993-ൽ ക്രൊയേഷ്യൻ റിപ്പബ്ലിക് ഓഫ് ഹെർസെഗ്-ബോസ്നിയയുടെ ഭാഗമാകുകയും ചെയ്തു.1995-ലെ ഡേട്ടൻ കരാറിലൂടെ , ബോസ്നിയക്കാരും ക്രൊയേഷ്യക്കാരും കൂടുതലുള്ള ബോസ്നിയ, ഹെർസഗോവിന ഫെഡറേഷനിൽ മെഡ്‌ജുഗോർജെയെ ഉൾപ്പെടുത്തി.
ഒരു വംശീയ വിഭാഗത്തിനും ഫെഡറേഷനിൽ ആധിപത്യം സ്ഥാപിക്കാനാവാത്തവിധം സ്ഥാപിതമായ പത്ത് സ്വയംഭരണ പ്രദേശങ്ങളിലൊന്നായ ഹെർസഗോവിന-നെറെത്വ കാന്റണിലാണ് ഇത് സ്ഥിതിചെയ്യുന്നത്.
1995 ഏപ്രിൽ 2-ന്, പ്രാദേശിക രൂപതയിലെ ഏറ്റുമുട്ടലിന്റെ ഏറ്റവും ഉയർന്ന ഘട്ടത്തിൽ, ബിഷപ്പ് റാറ്റ്കോ പെരിയെ ക്രൊയേഷ്യൻ പട്ടാളക്കാർ തട്ടിക്കൊണ്ടുപോയി തല്ലുകയും മെഡ്‌ജുഗോർജെയുമായി ബന്ധപ്പെട്ട ഫ്രാൻസിസ്കൻമാരിൽ ഒരാൾ നടത്തുന്ന ചാപ്പലിലേക്ക് കൊണ്ടുപോകുകയും ചെയ്തു.
അവിടെ അദ്ദേഹത്തെ പത്തു മണിക്കൂർ ബന്ദിയാക്കി.
മോസ്റ്റാർ മേയറുടെ മുൻകൈയിൽ ഐക്യരാഷ്ട്ര സംരക്ഷണ സേനയുടെ സഹായത്തോടെ രക്തച്ചൊരിച്ചിൽ കൂടാതെ അദ്ദേഹത്തെ മോചിതനാക്കി.
1991 ലും 1992 ലും ബോസ്നിയൻ യുദ്ധത്തിന്റെ തുടക്കത്തിൽ വംശജർ തമ്മിലുള്ള ബന്ധുഹത്യാപ്രതികാരമുണ്ടായതിനെത്തുടർന്ന് കൂട്ട കൊലപാതകങ്ങൾ നടന്നതായി ആംസ്റ്റർഡാമിലെ വ്രിജെ യൂണിവേഴ്സിറ്റിയിലെ നരവംശശാസ്ത്ര പ്രൊഫസർ മാർട്ട് ബാക്സ് നിരവധി പ്രസിദ്ധീകരണങ്ങളിൽ എഴുതി.
നിരവധി പത്രങ്ങളിലെ മാധ്യമപ്രവർത്തകരുടെ അന്വേഷണാത്മക ഗവേഷണത്തിനും മറ്റ് പണ്ഡിതന്മാരുടെ അഭിപ്രായങ്ങൾക്കും ശേഷം ഈ കൂട്ടക്കൊലകൾ എപ്പോഴെങ്കിലും സംഭവിച്ചിരിക്കാൻ സാധ്യതയില്ലയെന്ന് കണ്ടെത്തി.
യുദ്ധാനന്തര വികസനം
ബോസ്നിയൻ യുദ്ധം അവസാനിച്ചതിനുശേഷം പ്രദേശത്ത് സമാധാനം വന്നു.
യുഎൻ സമാധാന സേന പടിഞ്ഞാറൻ ഹെർസഗോവിനയിൽ നിലയുറപ്പിച്ചു.
ക്രൊയേഷ്യൻ അസ്‌തിത്വം സൃഷ്ടിക്കാനുള്ള ആന്റി ജെലാവിക് എന്ന രാഷ്ട്രീയക്കാരന്റെ ശ്രമങ്ങൾ പരാജയപ്പെട്ടു.
മെഡ്‌ജുഗോർജെ ബോസ്നിയ, ഹെർസഗോവിന ഫെഡറേഷന്റെ ഭാഗമായി തുടർന്നു.
പട്ടണവും അതിന്റെ ചുറ്റുപാടുകളും യുദ്ധാനന്തരം സാമ്പത്തികമായി കുതിച്ചുയർന്നു.
പട്ടണത്തിലേക്കുള്ള തീർത്ഥാടകർക്ക് ആയിരത്തിലധികം ഹോട്ടലുകളും ഹോസ്റ്റൽ ബെഡുകളും ലഭ്യമായി.
പ്രതിവർഷം ഏകദേശം 10 ദശലക്ഷം സന്ദർശകരുള്ള മെഡ്‌ജുഗോർജെ മുനിസിപ്പാലിറ്റിയായ ബോസ്നിയ-ഹെർസഗോവിനയിലാണ് ഏറ്റവും കൂടുതൽ തീർത്ഥാടകർ രാത്രി താമസിക്കുന്നത്.
വടക്കുകിഴക്കായി ഏകദേശം 20 കിലോമീറ്റർ (12 മൈൽ) അകലെയുള്ള മോസ്റ്റാർ അന്താരാഷ്ട്ര വിമാനത്താവളം 1991-ൽ അടച്ചിരുന്നു.
1998-ൽ സിവിൽ ഏവിയേഷനായി വീണ്ടും തുറക്കുകയും അതിനുശേഷം പ്രദേശത്തേക്കുള്ള വിമാന യാത്ര എളുപ്പമാക്കുകയും ചെയ്തു.
ബോസ്നിയൻ യുദ്ധത്തിനുശേഷം റോഡ് ശൃംഖല വിപുലീകരിച്ചു.
കൂടാതെ താഴത്തെ നെരെത്വ താഴ്‌വരയിലെ ഉർമാഞ്ചിയുടെ കുഗ്രാമത്തിന് പ്ലോയിയിൽ നിന്ന് സരജേവോയിലേക്കുള്ള റൂട്ടിൽ ഒരു ട്രെയിൻ സ്റ്റേഷനും സ്ഥിതിചെയ്യുന്നു.
2001 ഏപ്രിൽ 6-ന് ചില അക്രമങ്ങളുമായി ഈ പ്രദേശത്ത് പ്രകടനങ്ങൾ നടന്നു.
നാറ്റോയുടെ നേതൃത്വത്തിലുള്ള സ്റ്റബിലൈസേഷൻ ഫോഴ്‌സ് ഹെർസഗോവാസ്ക ബാങ്കയുടെ ("ഹെർസഗോവിന ബാങ്ക്") പ്രാദേശിക ശാഖകൾ അടച്ച് തിരച്ചിൽ നടത്തിയ ശേഷം   അതിലൂടെ കറൻസി ഇടപാടുകളുടെ വലിയൊരു ഭാഗം ഹെർസഗോവിന നടത്തിയ മെസുഗോർജെയെ ഉദ്ദേശിച്ചുള്ള അന്താരാഷ്ട്ര സംഭാവനകളടക്കം വൈറ്റ് കോളർ കുറ്റകൃത്യമായി സംശയിച്ചു.
ഇടവകയുടെ ഭാഗമായി ഉത്തരവാദിത്തമുള്ള ഫ്രാൻസിസ്കൻ പ്രവർത്തനമേഖല ബാങ്കിന്റെ ഒരു ഓഹരിയുടമയായിരുന്നു..
2017 ഫെബ്രുവരി 11 ന് ഫ്രാൻസിസ് മാർപാപ്പ പോളണ്ടിൽ നിന്നുള്ള ആർച്ച് ബിഷപ്പ് ഹോസറിനെ മെഡ്‌ജുഗോർജെയുടെ ഇടയ ആവശ്യങ്ങൾ വിലയിരുത്താൻ ചുമതലപ്പെടുത്തിയ പ്രത്യേക ദൂതനായി തിരഞ്ഞെടുത്തു.
കുറച്ച് മാസങ്ങൾക്ക് ശേഷം mgr.
ഹോസർ ജോലി പൂർത്തിയാക്കി വീട്ടിലേക്ക് മടങ്ങി.
31 മെയ് 2018 ന് ഫ്രാൻസിസ് മാർപാപ്പ ആർച്ച് ബിഷപ്പ് ഹോസറിനെ "നിശ്ചയിച്ചുറപ്പിട്ടില്ലാത്ത ഒരു സമയ പരിധിവരെയും നാറ്റം സാങ്ക്ടേ സെഡിസിനും വേണ്ടി മെഗുഗോർജെയുടെ പ്രത്യേക അപ്പോസ്തോലിക സന്ദർശകനായി തിരഞ്ഞെടുത്തു. "
മെഡ്‌ജുഗോർജിയിലെ ഇടവക സമൂഹത്തിനും തീർത്ഥാടകരായി അവിടേക്ക് പോകുന്ന വിശ്വസ്തരോടൊപ്പം അവരുടെ ആവശ്യങ്ങൾക്ക് പ്രത്യേക ശ്രദ്ധ നൽകുകയെന്നതുമായിരുന്നു ഈ ഹോസർദൗത്യത്തിന്റെ ലക്ഷ്യം.
വത്തിക്കാൻ അധികാരപ്പെടുത്തിയ മെഡ്‌ജുഗോർജിലേക്കുള്ള തീർത്ഥാടനം
2019 മെയ് 12 ന് വത്തിക്കാൻ മെഡ്‌ജുഗോർജിലേക്കുള്ള തീർത്ഥാടനത്തിന് അംഗീകാരം നൽകി.
ആദ്യത്തെ വത്തിക്കാൻ അനുവദിച്ച തീർത്ഥാടനം 2019 ഓഗസ്റ്റ് 2 മുതൽ 6 വരെ അഞ്ച് ദിവസത്തേക്ക് നടന്നു.
തീർത്ഥാടന വേളയിൽ 97 വിവിധ രാജ്യങ്ങളിൽ നിന്നുള്ള 60,000 യുവ കത്തോലിക്കർ യുവജന ഉത്സവത്തിന്റെ ആഘോഷത്തിൽ പങ്കെടുത്തു.
പതിനാല് ആർച്ച് ബിഷപ്പുമാരും 700 ഓളം കത്തോലിക്കാ പുരോഹിതന്മാരും ഉത്സവത്തിൽ പങ്കെടുത്തു.
ശ്രദ്ധേയരായ ആളുകൾ മാരിൻ Čilić – ടെന്നീസ് കളിക്കാരൻ, 2014 യുഎസ് ഓപ്പൺ ജേതാവ് ഇവാൻ ഡോഡിഗ് – ടെന്നീസ് കളിക്കാരൻ, 2015 ഫ്രഞ്ച് ഓപ്പണിന്റെ ഡബിൾസിൽ വിജയി ആൻഡ്രിജ സ്റ്റിപനോവിക് – ബാസ്കറ്റ്ബോൾ കളിക്കാരൻ, ബോസ്നിയ-ഹെർസഗോവിന ദേശീയ ബാസ്കറ്റ്ബോൾ ടീം പ്രതിനിധി വ്‌ളാഡിമിർ വാസിൽജ് – മുൻ ക്രൊയേഷ്യൻ ഫുട്ബോൾ കളിക്കാരൻ ചിത്രശാല ക്രിസെവാക് കുന്നിലെ കുരിശ് പോഡ്‌ബ്രോ കുന്നിലെ നീല കുരിശ് സെന്റ് ജെയിംസ് പള്ളി സെന്റ് ജെയിംസ് പള്ളിയുടെ ഔട്ട്‌ഡോർ ബലിപീഠം ക്രിസെവാക് കുന്നിലെ കുരിശിന്റെ സ്റ്റേഷനുകൾ സെന്റ് ജെയിംസ് പള്ളിയുടെ പുറകിലുള്ള ക്രൂശിൽ നിന്ന് യേശു പുറത്തേയ്ക്കുവരുന്നു.
"ഔവർ ലേഡീസ് ഹൗസ്" ഇതും കാണുക Catholic Church response to the Medjugorje apparitions റേഡിയോ മരിയ Notes അവലംബം External links Međugorje എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Shrine of Our Lady of Medjugorje – Official Website ഫലകം:LL TV Live streams from the Sanctuary of Medjugorje Archived 2017-05-04 at the Wayback Machine .
ഫലകം:LL Mary TV Medjugorje ഫലകം:LL Radio MIR Medjugorje ഫലകം:LL BBC Documentary from 1986 on Medjugorje, communist Yugoslavia ഫലകം:LL BBC Documentary from 2009 on Medjugorje, Bosnia and Herzegovina ഫലകം:LL All 1300 messages of Our Lady of Medjugorje on one page ഫലകം:LL Official documents about Medjugorje ഫലകം:LL
മെതിയടി ഇംഗ്ലീഷ് വിലാസം https://ml.wikipedia.org/wiki/Paduka മെതിയടി
മരം കൊണ്ടു നിർമ്മിച്ച പഴയ കാല പാദരക്ഷ( ചെരുപ്പ്)യാണ് മെതിയടി എന്ന് അറിയപ്പെടുന്നത്.
മൂന്നു സെന്റി മീറ്റർ വീതിയുള്ള മരക്കഷ്ണത്തിൽ മുൻവശത്തായി ഉയരമുള്ള ഒരു കുറ്റിയുണ്ടാവും (കുരുട്).
പെരുവിരലിന്റെയും അതിന് അടുത്തുള്ള വിരലിന്റെയും ഇടയിലായി കുരുട് ഇറുക്കി പിടിച്ചാണ് നടക്കുക.
കുമ്പിൾ മരം കൊണ്ടാണ് പഴയകാലത്ത് സാധാരണയായി മെതിയടി നിർമ്മിച്ചിരുന്നത്.
ഇപ്പോൾ മെതിയടിയുടെ രൂപത്തിൽ മരമല്ലാത്ത മെറ്റീരിയലുകൾ ഉപയോഗിച്ച് പാദരക്ഷകൾ നിർമ്മിക്കുന്നുണ്ട്.
പച്ചിലമരം കൊണ്ടുണ്ടാക്കുന്ന മെതിയടി പ്രമേഹത്തിന് നല്ലതാണെന്ന് പറയപ്പെടുന്നുണ്ട്.
സെറിബ്രത്തിന് താഴെ സെറിബെല്ലത്തോട് ചേർന്ന് ദണ്ഡാകൃതിയിൽ കാണപ്പെടുന്നു.
ഹൃദയസ്പന്ദനം, ശ്വാസോച്ഛ്വാസം തുടങ്ങിയ അനൈച്ഛിക പ്രവർത്തനങ്ങളെ നിയന്ത്രിക്കുന്നത് മെഡുല ഒബ്ളോം ഗേറ്റയാണ് .
തലച്ചോറിനെ സുഷുമ്നയുമായി ബന്ധിപ്പിക്കുന്ന ഭാഗമാണിത് .
പുറത്തേക്കുള്ള കണ്ണികൾ Medulla oblongata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Stained brain slice images which include the "medulla" at the BrainMaps project
ഫലകം:Rhombencephalon
മെഡൂസ (റഷ്യൻ നാടോടിക്കഥകൾ) ഇംഗ്ലീഷ് വിലാസം https://ml.wikipedia.org/wiki/Meduza_(Russian_folklore) Meduza.
Russian lubok .
17th–18th century.
റഷ്യൻ നാടോടിക്കഥകളിലെ ഒരു പുരാണ ജീവിയാണ് മെഡൂസ (റഷ്യൻ: Медуза), മെലൂസ (റഷ്യൻ: Мелуза) അല്ലെങ്കിൽ മെലൂസിന (റഷ്യൻ: Мелузина) .
പതിനേഴാം നൂറ്റാണ്ടിലോ പതിനെട്ടാം നൂറ്റാണ്ടിലോ ഉള്ള ഒരു റഷ്യൻ ലുബോക്കിലാണ് അവളെ ചിത്രീകരിച്ചിരിക്കുന്നത്.
പാതി സ്ത്രീ, പാതി പാമ്പ്, അല്ലെങ്കിൽ പകുതി സ്ത്രീ, പകുതി മത്സ്യ ജീവി എന്നിങ്ങനെയാണ് അവളെ വിശേഷിപ്പിക്കുന്നത്.
അവൾ വഞ്ചനയുടെ ദേവതയാണെന്നും പറയപ്പെടുന്നു.
ഇരുണ്ട മുടിയുള്ള സുന്ദരിയായ കന്യകയുടെ തലയും, വരയുള്ള മൃഗത്തിന്റെ ശരീരവും വയറും, അവസാനം പാമ്പിന്റെ വായുള്ള ഡ്രാഗൺ വാലും, പാമ്പിന്റെ വായയുള്ള  ആനയുടേതിന് സമാനമായ കാലുകളുമുള്ള ഒരു കടൽ രാക്ഷസിയായിട്ടാണ് അവളെ പ്രതിനിധീകരിക്കുന്നത്.
അവൾ ഒരു കിരീടവും ധരിച്ചിരിക്കുന്നു.
വിശ്വാസമനുസരിച്ച്, അവളുടെ പാമ്പിന്റെ വായിൽ മാരകമായ ഡ്രാഗൺ വിഷം അടങ്ങിയിരുന്നു.
അവൾ എത്യോപ്യൻ പാതാളത്തിന് സമീപമുള്ള കടലിലോ പടിഞ്ഞാറൻ സമുദ്രത്തിലോ താമസിക്കുന്നതായി പറയപ്പെടുന്നു.
അവലംബം Sources {{ cite book }} :  CS1 maint: multiple names: authors list ( link )
മെഡൽ ഓഫ് ഹോണർ
അമേരിക്കയിൽ യുദ്ധകാല സേവനങ്ങൾക്ക് സൈനികർക്ക് നൽകുന്ന പരമോന്നത സൈനിക ബഹുമതിയാണ് മെഡൽ ഓഫ് ഹോണർ .
യു‌എസ് കോൺഗ്രസിന്റെ പേരിൽ അമേരിക്കൻ പ്രസിഡന്റാണ് മെഡൽ സാധാരണയായി നൽകുന്നത്.
മെഡൽ "കോൺഗ്രസിന്റെ പേരിൽ" അവതരിപ്പിക്കപ്പെടുന്നതിനാൽ, ഇതിനെ "കോൺഗ്രസ് മെഡൽ ഓഫ് ഓണർ" എന്ന് തെറ്റായി പരാമർശിക്കുന്നു.
എന്നിരുന്നാലും, നിലവിലെ അവാർഡിന്റെ ഔദ്യോഗിക നാമം "മെഡൽ ഓഫ് ഓണർ" എന്നാണ് .
യുണൈറ്റഡ് സ്റ്റേറ്റ്സ് കോഡിനുള്ളിൽ മെഡലിനെ "മെഡൽ ഓഫ് ഓണർ" എന്നും "കോൺഗ്രസ് മെഡൽ ഓഫ് ഓണർ" എന്നും വിളിക്കുന്നു.
മെഡൽ ഓഫ് ഓണർ ഉൾപ്പെടെയുള്ള യുഎസ് അവാർഡുകൾക്ക് നാമമാത്രമായ തലക്കെട്ടുകൾ ഇല്ല, ഔദ്യോഗിക ചുരുക്കെഴുത്തുകളില്ലെങ്കിലും, ഏറ്റവും സാധാരണമായ ചുരുക്കങ്ങൾ "MOH", "MH" എന്നിവയാണ് .
ചരിത്രം Medal of Honor (without the suspension ribbon) awarded to Seaman John Ortega in 1864 (back view of medal).
Personal Valor John Ortega Seaman U.S.S. Saratoga Meritorious Conduct in action on two separate occasions Medal of Honor awarded posthumously in 1866 to John Morehead Scott, one of the Andrews Raiders
അമേരിക്കൻ ആഭ്യന്തരയുദ്ധത്തിന്റെ സമയത്ത് സൈനിക ബഹുമതി നൽകുന്നതിനായിട്ടുള്ള നിർദ്ദേശം ലെഫ്റ്റനന്റ് കേണൽ എഡ്‌വേർഡ് ഡി. ടൗൺസെൻഡ്‌  സൈന്യത്തിന്റെ ജനറൽ ഇൻ ചീഫ് ആയ വിൻഫീൽഡ് സ്കോട്ടിന് നൽകുകയുണ്ടായി.
യൂറോപ്യൻ കീഴ്വഴക്കമായ ബഹുമതി നൽകുന്നതിനെതിരെ എതിർപ്പുണ്ടായിരുന്നു സ്കോട്ട് ഇതിനെ നിരാകരിച്ചു.
1861 ഒക്ടോബറിൽ സ്കോട്ട് വിരമിച്ച ശേഷം, നാവികസേന സെക്രട്ടറി ഗിദിയോൻ വെല്ലസ് നാവിക സേനംഗങ്ങൾക്ക് യുദ്ധകാല സേവനങ്ങൾക്ക് സൈനിക ബഹുമതി നൽകുന്നതിനായിട്ടുള്ള ആശയം അംഗീകരിക്കുകയും അതിനായിട്ടുള്ള കാര്യങ്ങൾ ചെയ്യുകയും ചെയ്തു .
അവലംബം പുറം കണ്ണികൾ Medals of honor എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Congressional Medal of Honor Society U.S. Army Medal of Honor Submarine Force Medal of Honor Recipients Archived 2010-09-01 at the Wayback Machine .
Submarine Force Museum website List of Native Americans who have received the Medal of Honor History, Legend and Myth: Hollywood and the Medal of Honor (Medal of Honor recipients depicted on film) National Medal of Honor Museum of Military History in Chattanooga, Tennessee American Valor PBS/WETA.
Loubat, J. F. and Jacquemart, Jules, Illustrator, The Medallic History of the United States of America 1776–1876 .
U.S. Army Institute of Heraldry: Medal of Honor Archived 2011-12-19 at the Wayback Machine .
Pritzker Military Museum Library കുറിപ്പുകൾ
മെഡ്രോക്സിപ്രോജസ്റ്ററോൺ അസറ്റേറ്റ്
മെഡ്രോക്‌സിപ്രോജസ്റ്ററോൺ അസറ്റേറ്റ് (എംപിഎ), ഡിപ്പോ മെഡ്രോക്‌സിപ്രോജസ്റ്ററോൺ അസറ്റേറ്റ് (ഡിഎംപിഎ) എന്നും അറിയപ്പെടുന്നു, കൂടാതെ കുത്തിവയ്‌ക്കാവുന്ന രൂപത്തിൽ ഡെപ്പോ-പ്രൊവേര എന്ന ബ്രാൻഡിൽ വിൽക്കുകയും ചെയ്യുന്നു, ഇത് പ്രോജസ്റ്റിൻ തരത്തിലുള്ള ഒരു ഹോർമോൺ മരുന്നാണ്.
ഇംഗ്ലീഷ്: Medroxyprogesterone acetate
ഇത്ഗ ർഭനിരോധന മാർഗ്ഗമായും ആർത്തവവിരാമ ഹോർമോൺ തെറാപ്പിയുടെ ഭാഗമായും ഉപയോഗിക്കുന്നു.
എൻഡോമെട്രിയോസിസ്, അസാധാരണമായ ഗർഭാശയ രക്തസ്രാവം, പുരുഷന്മാരിലെ അസാധാരണ ലൈംഗികത, ചിലതരം അർബുദങ്ങൾ എന്നിവ ചികിത്സിക്കാനും ഇത് ഉപയോഗിക്കുന്നു..
മരുന്ന് ഒറ്റയ്ക്കും ഈസ്ട്രജനുമായി സംയോജിപ്പിച്ചും ലഭ്യമാണ്.
ഇത് വായിലൂടെയോ നാവിനടിയിൽ വച്ചോ പേശികളിലേക്കോ കൊഴുപ്പിലേക്കോ കുത്തിവച്ചോ  ആണ് ഇത് എടുക്കുന്നത്.
റഫറൻസുകൾ ↑ ↑ 1 2 3 4 5 1 2 1 2 3 ↑ ↑ ↑ 1 2 3 4 ↑ ↑
മെഡ് വാച്ച് ഇംഗ്ലീഷ് വിലാസം https://ml.wikipedia.org/wiki/MedWatch Food and Drug Administration
മെഡ് വാച്ച് ഒരു ഹെൽത്ത് ആപ്ലിക്കേഷൻ ആണ്.
യു.എസ്. ഫുഡ് ആൻഡ് ഡ്രഗ് അഡ്മിനിസ്ട്രേഷന്റെ കമ്മീഷണറായ ഡേവിഡ് എ കെസ് ലെർ MD. ആണ് ഈ സിസ്റ്റം കൊണ്ടുവന്നത്.
മെഡ് വാച്ച് ഉപയോഗിച്ച് പ്രതികൂലസംഭവങ്ങളും, സെന്റിനാൽ ഈവന്റ്സും റിപ്പോർട്ട് ചെയ്യുന്നു.
1993 -ൽ സ്ഥാപിതമായ മെഡ് വാച്ച് ശേഖരിച്ച വിവരങ്ങൾ മെഡിക്കൽ കമ്മ്യൂണിറ്റിക്കും പൊതുജനങ്ങൾക്കും ആയി പങ്കുവയ്ക്കുന്നു.
പ്രൊഫഷണലുകൾക്ക് പൊതുവായി ലഭ്യമായ ഡാറ്റാബേസുകളും ഓൺലൈൻ വിശകലന ഉപകരണങ്ങളും സിസ്റ്റത്തിൽ ഉൾപ്പെടുന്നു.
വെബ്സൈറ്റായ , ഇ-മെയിൽ, ട്വിറ്റർ, ആർഎസ്എസ് ഫീഡുകൾ എന്നിവ പോലുള്ള ക്ലിനിക്കൽ സെക്യൂരിറ്റി കമ്മ്യൂണിക്കേഷൻ, മെഡിക്കൽ ഉൽപ്പന്ന സുരക്ഷാ അലർട്ടുകൾ എന്നിവപോലും മെഡ് വാച്ച് പ്രചരിപ്പിക്കുന്നു.
പ്രേമലേഖനം (നോവൽ) ഇംഗ്ലീഷ് വിലാസം https://ml.wikipedia.org/wiki/Premalekhanam
വൈക്കം മുഹമ്മദ് ബഷീറിന്റെ പുസ്തകരൂപത്തിൽ പ്രസാധനം ചെയ്യപ്പെട്ട ആദ്യരചനയാണ് പ്രേമലേഖനം.
1942'ൽ അദ്ദേഹം ജയിലിൽ കിടക്കുന്ന ഒരവസരത്തിൽ ആണ് ഈ ലഘുനോവൽ എഴുതിയത്.
രാജ്യദ്രോഹപരമായി ഇതിൽ ഒന്നും ഇല്ലെങ്കിലും 1944'ൽ ഇത് നിരോധിയ്ക്കപ്പെടുകയും ഇതിന്റെ കോപ്പികൾ കണ്ടുകെട്ടപ്പെടുകയും ചെയ്തു.
ഹാസ്യാത്മകമായി ചിത്രീകരിയ്ക്കപ്പെട്ട ഒരു പ്രേമകഥയാണ് പ്രേമലേഖനം എന്നു പറയാം.
രസകരമായ സംഭാഷണങ്ങളിലൂടെ ബഷീർ യാഥാസ്ഥിതികതയെയും സ്ത്രീധനസമ്പ്രദായത്തെയും കണക്കറ്റു പരിഹസിയ്ക്കുന്നുണ്ട്.
1940 കളിലെ കേരളം ആണ് കഥയുടെ പശ്ചാത്തലം.
കേശവൻ നായർ പേര് സൂചിപ്പിക്കുന്ന പോലെ നായർ ജാതിയിൽ പെട്ട ഒരു ബാങ്കുദ്യോഗസ്ഥൻ ആണ്.
സാറാമ്മ ക്രിസ്ത്യൻ സമുദായത്തിൽ ജനിച്ച സുന്ദരിയും അവിവാഹിതയും തൊഴിൽരഹിതയുമായ ഒരു യുവതിയാണ്.
എന്തും വരട്ടെയെന്ന പ്രകൃതക്കാരിയായ സാറാമ്മയുടെ വീടിന്റെ മുകളിലെ നിലയിലാണ് കേശവൻ നായർ വാടകയ്ക്ക് താമസിയ്ക്കുന്നത്.
സാറാമ്മയോട് കലശലായ പ്രേമം തോന്നിയ കേശവൻ നായർ അത് അവരെ അറിയിയ്ക്കാനായി അവർക്കൊരു കത്തെഴുതുന്നു.
ഇതിൽ നിന്നാണ് പുസ്തകത്തിന്റെ ശീർഷകം ഉയർന്നത്.
നാട്ടിൽ നിലനിന്നിരുന്ന സ്ത്രീധന സമ്പ്രദായത്തെ കളിയാക്കുക എന്നതും മിശ്രവിവാഹത്തെ പ്രോത്സാഹിപ്പിയ്ക്കുക എന്നതുമാണ് കഥയുടെ പ്രധാന തീം.
കേശവൻ നായർ കഥയിൽ എല്ലാ കാമുകന്മാരുടെയും പ്രതിനിധിയാണ്.
സാറാമ്മയാകട്ടെ, വിദ്യാസമ്പന്നയും തൊഴിൽരഹിതയുമാണ്.
നല്ലൊരു ജോലിയാണ് സാറാമ്മയുടെ ലക്ഷ്യം.
കേശവൻ നായർ തന്റെ കത്തിലൂടെ സാറാമ്മയ്ക്ക് ഒരു ജോലി നിർദ്ദേശിയ്ക്കുന്നു: തന്നെ പ്രേമിയ്ക്കുക.
ഇതിനു നിശ്ചിതമായ മാസാമാസം ഒരു ശമ്പളവും കൊടുക്കാൻ ഉദ്ദേശിയ്ക്കുന്നുണ്ട്.
കേശവൻ നായരുടെ അപേക്ഷ സാറാമ്മ സ്വീകരിച്ചുവെങ്കിലും കൂടുതൽ ചോദ്യങ്ങൾ ഉയർന്നു വരുന്നു.
അവർക്കു കുട്ടികൾ ഉണ്ടാകില്ലേ?
ഏതു മതത്തിൽ പെട്ടവരായിരിയ്ക്കും അവരുടെ കുട്ടികൾ?
അവർ തങ്ങൾക്ക് ഉണ്ടാകാൻ പോകുന്ന കുട്ടികളെ എല്ലാ മതങ്ങളും പഠിയ്ക്കാൻ തീരുമാനിയ്ക്കുകയും അവർ വലുതായതിനു ശേഷം ഇഷ്ടമുള്ള മതം തെരഞ്ഞെടുക്കാൻ അനുവദിയ്ക്കാൻ തീരുമാനിയ്ക്കുകയും ചെയ്യുന്നു.
അതിനൊരു തീരുമാനമായപ്പോൾ അടുത്ത ചോദ്യം വരുന്നു.
കുട്ടികളുടെ പേരുകൾ എങ്ങനെ തീരുമാനിയ്ക്കും?
ഹിന്ദു പേരുകളും ക്രിസ്ത്യൻ പേരുകളും പറ്റില്ല.
എങ്കിൽ റഷ്യൻ പേരുകൾ ഇടാമെന്നു കേശവൻ നായർ പറഞ്ഞു.
പക്ഷെ സാറാമ്മയ്ക്ക് അതത്ര ഇഷ്ടപ്പെട്ടില്ല.
ചൈനീസ് പേരുകൾ ഇടാമെന്ന കേശവൻ നായരുടെ നിർദ്ദേശവും സാറാമ്മയ്ക്ക് ഇഷ്ടപ്പെട്ടില്ല.
എങ്കിൽ പിന്നെ കുട്ടികൾക്ക് കല്ല്, ആകാശം തുടങ്ങിയ നിർജീവ വസ്തുക്കളുടെ പേരുകൾ ആക്കാമെന്നു രണ്ടുപേരും കൂടി തീരുമാനിയ്ക്കുന്നു.
ആകാശം, മിട്ടായി എന്നീ രണ്ടുപേരുകളിൽ അവർ എത്തിനിൽക്കുന്നു കുട്ടിയ്ക്ക് 'ആകാശമിട്ടായി' എന്ന പേരിടാം എന്ന് തീരുമാനിയ്ക്കുന്നു.
കുട്ടിയെ ഇനി കമ്മ്യൂണിസ്റ്റ് ആക്കണോ എന്ന് സാറാമ്മയ്ക്ക് സംശയം ഉണ്ടാകുന്നു.
അത് കുട്ടി വളർന്നതിനുശേഷം തീരുമാനിയ്ക്കട്ടെ എന്ന് കേശവൻ നായർ പറയുന്നു.
1943 ൽ പൂജപ്പുരയിലെ തിരുവനന്തപുരം സെൻട്രൽ ജയിലിൽ രാജ്യദ്രോഹം ആരോപിയ്ക്കപ്പെട്ട് തടവിൽ കിടക്കുന്ന സമയത്താണ് ബഷീർ ഈ നോവൽ എഴുതിയത്.
ദിവാൻ സി.പി.രാമസ്വാമി അയ്യർക്കെതിരെ ലേഖനങ്ങൾ എഴുതി എന്നുള്ളതായിരുന്നു അദ്ദേഹത്തിൽ ആരോപിച്ചിരുന്നു കുറ്റം.
മതിലുകൾ എന്ന പ്രേമകഥയ്ക്ക് ആധാരമായ പ്രണയവും ഇതേ തടവുകാലത്താണ് സംഭവിച്ചത്.
ജയിലിൽ വെച്ച് സഹതടവുകാരെ കാണിയ്ക്കാനായി അദ്ദേഹം പല കഥകളും എഴുതിയിരുന്നു.
എന്നാൽ പുറത്തുവന്നപ്പോൾ ആ കഥകളൊന്നും പുറത്തേയ്ക്കു കൊണ്ടുവരാൻ സാധിച്ചില്ല.
പ്രേമലേഖനം മാത്രമാണ് അദ്ദേഹത്തിന് പുറത്തെത്തിയ്ക്കാൻ ആകെ പറ്റിയ കഥ.
പ്രത്യേകിച്ച് രാജ്യദ്രോഹപരമായി ഒന്നും ഈ കഥയിൽ ഇല്ലെങ്കിലും 1944'ൽ ഈ പുസ്തകം തിരുവിതാംകൂറിൽ നിരോധിയ്ക്കപ്പെടുകയും ഇതിന്റെ കോപ്പികൾ കണ്ടുകെട്ടപ്പെടുകയും ചെയ്തു.
സദാചാര വിരുദ്ധമെന്നു മുദ്ര കുത്തിയാണ് തിരുവിതാംകൂർ    ഈ കൃതി നിരോധിച്ചത്.
1944 ൽ പ്രേമലേഖനം നിരോധിച്ച സി.പി. 1947 ൽ നാടു വിട്ടെങ്കിലും പിന്നീട് പ്രധാനമന്ത്രിയായ പട്ടം താണു പിള്ളയാണ്, ബഷീറിന്റെ കത്തിന്റെ അടിസ്ഥാനത്തിൽ നിരോധനം നീക്കിയത്.
ചലച്ചിത്ര അനുരൂപീകരണം
1985 ൽ പി.എ.ബക്കർ ( P. A. Backer ) ഈ പുസ്തകത്തെ അധികരിച്ചു ഇതേ പേരിൽ ഒരു ചലച്ചിത്രം ചിത്രീകരിച്ചു.
സോമൻ , സ്വപ്ന , ക്യാപ്റ്റൻ രാജു തുടങ്ങിയവരായിരുന്നു അഭിനേതാക്കൾ.
ഇവ കൂടി കാണുക മതിലുകൾ ആനവാരിയും പൊൻകുരിശും അവലംബം 1 2 3 1 2 ↑ 1 2 3 ↑ ↑ {{ cite web }} :  CS1 maint: extra punctuation ( link ) ↑ ↑ https://www.manoramaonline.com/literature/literaryworld/2020/07/25/when-pattom-thanu-pillai-became-a-hero-for-Basheer-in-fiction-and-real-life.html ↑
പ്രേമാനന്ദ ദത്ത ഇംഗ്ലീഷ് വിലാസം https://ml.wikipedia.org/wiki/Premananda_Dutta
ബംഗാളിൽ നിന്നുള്ള ഒരു ഇന്ത്യൻ സ്വാതന്ത്ര്യ സമര സേനാനിയും വിപ്ലവകാരിയാണ് പ്രേമാനന്ദ ദത്ത .
ഇന്ത്യയിലെ ബ്രിട്ടീഷ് ഭരണത്തിനെതിരെ പോരാടിയിട്ടുള്ള ഇദ്ദേഹം ചിറ്റഗോങ് കലാപത്തിൽ പങ്കെടുത്തിരുന്നു.
പ്രഭുല്ല ചക്രബർത്തി എന്ന പോലീസ് സബ്ബ് ഇൻസ്പെക്ടറെ കൊലപ്പെടുത്തിയ കേസിൽ  അറസ്റ്റു ചെയ്യപ്പെട്ടെങ്കിലും കോടതി ഇദ്ദേഹത്തെ നിരപരാധിയായി പ്രഖ്യാപിച്ചു.
ബ്രിട്ടീഷുകാർക്കെതിരെയുള്ള വിപ്ലവ പ്രവർത്തനങ്ങളിൽ വീണ്ടും സജീവമായതൊടെ പ്രേമാനന്ദയ്ക്കു വീണ്ടും ജയിൽ ശിക്ഷ അനുഭവിക്കേണ്ടി വന്നു.
ജയിലിലെ ക്രൂരമർദ്ദനങ്ങൾ അദ്ദേഹത്തിന്റെ മാനസികാരോഗ്യം തകരാറിലാക്കി.
മാനസികരോഗ ചികിത്സയ്ക്കായി റാഞ്ചിയിൽ എത്തിച്ചുവെങ്കിലും ഫലമുണ്ടായില്ല.
അവിടെ വച്ചുതന്നെ അദ്ദേഹം അന്തരിച്ചു.
ബ്രിട്ടീഷ് ഇന്ത്യയിലെ ചിറ്റഗോങ്ങിലാണ് (ഇന്നത്തെ ബംഗ്ലാദേശിൽ ) പ്രേമാനന്ദ ദത്തയുടെ ജനനം.
അദ്ദേഹത്തിന്റെ പിതാവ് ഹരീഷ് ചന്ദ്ര ദത്ത ബ്രഹ്മസമാജത്തിന്റെ ഒരു ആചാര്യനായിരുന്നു.
ചിറ്റഗോംഗ് കോളേജിലെ ബിരുദപഠനം പൂർത്തിയാക്കിയ പ്രേമാനന്ദ ചിറ്റഗോങ് തുറമുഖത്തിൽ പോർട്ട് പ്രിവന്റീവ് ഓഫീസറായി ജോലിയിൽ പ്രവേശിച്ചു.
ചിത്തരഞ്ജൻ ദാസിന്റെ ഉപദേശപ്രകാരം ഈ ജോലി ഉപേക്ഷിച്ച പ്രേമാനന്ദ നിസ്സഹകരണ പ്രസ്ഥാനത്തിൽ പങ്കെടുക്കുകയും അതിന്റെ പേരിൽ ജയിൽ ശിക്ഷ അനുഭവിക്കുകയും ചെയ്തു.
ബ്രിട്ടീഷുകാരുടെ നിലപാടുകൾക്കെതിരെ അസം ബംഗാൾ റെയിൽവേയിലെ തേയില കർഷകർ നടത്തിയ സമരം ഉൾപ്പെടെ വിവിധ പ്രതിഷേധപരിപാടികളിൽ പങ്കെടുത്തതിന്റെ പേരിൽ പലപ്പോഴും പ്രേമാനന്ദയെ ജയിലിലടയ്ക്കുകയുണ്ടായി.
1923-ൽ പ്രേമാനന്ദയും കൂട്ടരും ചിറ്റഗോങ്ങിൽ ഒരു ജിംനേഷ്യവും ക്ലബ്ബും സ്ഥാപിച്ചു.
ഇത് യഥാർത്ഥത്തിൽ സ്വാതന്ത്യസമര സേനാനികളുടെ ഒരു ഒളിത്താവളമായിരുന്നു.
1930-ൽ സൂര്യാ സെന്നിന്റെ നേതൃത്വത്തിൽ ചിറ്റഗോങ്ങിൽ ആരംഭിച്ച കലാപത്തിൽ പ്രേമാനന്ദയും പങ്കെടുത്തിരുന്നു.
സുഹൃത്തും വിപ്ലവകാരിയുമായിരുന്ന അനന്ത സിങ്ങുമായി ചേർന്ന് ചില വിപ്ലവ സംഘടനകളിലും അദ്ദേഹം പ്രവർത്തിച്ചിട്ടുണ്ട്.
പോലീസുകാരുടെ കണ്ണിൽപ്പെടാതെ ആയുധങ്ങളും ബോംബുകളും സൂക്ഷിക്കുക എന്നതായിരുന്നു പ്രേമാനന്ദയുടെ പ്രധാന കർത്തവ്യം.
വിപ്ലവകാരികളെ പിടികൂടുന്നതിനായി സബ്ബ് ഇൻസ്പെക്ടർ പ്രഭുല്ല ചക്രബർത്തിയുടെ നേതൃത്വതത്തിൽ നടന്ന അന്വേഷണങ്ങൾക്കൊടുവിൽ അനന്ത സിംഗിനെ പോലുള്ള വിപ്ലവകാരികൾ പിടിക്കപ്പെട്ടു.
സുഹൃത്തുക്കളെ അറസ്റ്റു ചെയ്ത പ്രഭുല്ല ചക്രബർത്തി എന്ന പോലീസുകാരനെ വധിക്കുവാനായി  പ്രേമാനന്ദ ചില പദ്ധതികൾ ആസൂത്രണം ചെയ്തു.
1924 മേയ് 24-ന് ചിറ്റഗോങ്ങിലെത്തിയ പ്രഭുല്ല ചക്രബർത്തിയെ തന്റെ റിവോൾവർ ഉപയോഗിച്ച് പ്രേമാനന്ദ കൊലപ്പെടുത്തി.
മരിക്കുന്നതിനു തൊട്ടുമുമ്പ് സബ്ബ് ഇൻസ്പെക്ടർ പ്രഭുല്ല ചക്രവർത്തി സ്വന്തം മരണമൊഴി റോയി ബഹദൂർ സതീഷ് എന്നയാളെ അറിയിച്ചു.
അതോടെ പ്രേമാനന്ദ ദത്തയെ പോലീസ് അറസ്റ്റു ചെയ്തു.
കേസിന്റെ വിചാരണ നടക്കുമ്പോൾ പ്രേമാനന്ദ ദത്തയ്ക്കു വേണ്ടി അഡ്വ.
ജതീന്ദ്ര മോഹൻ സെൻഗുപ്തയാണ് കോടതിയിൽ ഹാജരായത്.
ഈ കൊലപാതക കേസിൽ പ്രേമാനന്ദ ദത്തയെ നിരപരാധിയായി പ്രഖ്യാപിച്ചുകൊണ്ട് കോടതി വിധി വന്നു.
കൊലപാതകക്കേസിൽ നിരപരാധിയായി പ്രഖ്യാപിക്കപ്പെട്ടെങ്കിലും നം.
1 ബെംഗാൾ ഓർഡിനൻസ് ആക്ടുമായി ബന്ധപ്പെട്ട് പ്രേമാനന്ദ ദത്ത വീണ്ടും ജയിലിലായി.
ജയിലിലിനുള്ളിലെ ക്രൂരമായ പീഡനമുറകൾ അദ്ദേഹത്തിന്റെ മാനസികാരോഗ്യം തകരാറിലാക്കി.
തുടർചികിത്സയ്ക്കായി റാഞ്ചിയിലേക്ക് കൊണ്ടുപോയെങ്കിലും 1924-ൽ പ്രേമാനന്ദ അന്തരിച്ചു.
പ്രേമം (ചലച്ചിത്രം)
നിവിൻ പോളിയെ നായകനാക്കി അൽഫോൺസ് പുത്രൻ രചനയും സംവിധാനവും നിർവഹിച്ച മലയാള ചലച്ചിത്രമാണ് പ്രേമം .
അൻവർ റഷീദ് നിർമ്മിച്ചിരിക്കുന്ന ഈ ചിത്രത്തിൽ പുതുമുഖങ്ങളായ സായി പല്ലവി , അനുപമ പരമേശ്വരൻ , മഡോണ സെബാസ്റ്റ്യൻ എന്നിവരാണു നായികമാർ.
മണിയൻപിള്ള രാജു , രഞ്ജി പണിക്കർ , വിനയ് ഫോർട്ട് എന്നിവരും ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നു.
2015 മെയ് 29 നു  തിയറ്ററുകളിലെത്തിയ ഈ ചിത്രം മികച്ച പ്രേക്ഷകപ്രീതിയും നിരൂപകപ്രശംസയും നേടി.
പ്രദർശനത്തിനെത്തി രണ്ടാഴ്ചയ്ക്കുള്ളിൽ തന്നെ 2015ൽ പുറത്തിറങ്ങിയതിൽ ഏറ്റവും വലിയ വിജയചിത്രമായി പ്രേമം മാറി .
മലയാളത്തിലെ എക്കാലത്തെയും മികച്ച വിജയചിത്രങ്ങളിലൊന്നായ  പ്രേമത്തിന്റെ തെലുക് പതിപ്പ് 2016 ഒക്ടോബറിൽ പ്രദർശനത്തിനെത്തി .